stanford-oval/wikipedia huggingface dataset:
S/S Merkur

S/S Merkur oli suomalainen Suomen valtion omistama rahtilaiva joka upposi 9. toukokuuta 1920 Walesin rannikolla Barry Islandin satamassa törmättyään yhteen espanjalaisen höyrylaivan kanssa. Laivan miehistö pelastui, mutta laiva jäi hylyksi.
Laiva oli rakennettu vuonna 1900 Howaldtswerken telakalla Kielissä Saksassa venäläiselle Odessassa toimineellew Russian Steam Nav. & Trading Co-varustamolle nimellä S/S Mercurii. Laivan vetoisuus oli 4 046 bruttorekisteritonnia, pituus 106,7 metriä ja leveys 14,3 metriä. Laivassa oli kolmisylinterinen trippelihöyrykone. Laiva päätyi vuonna 1918 saksalaisten haltuun, jotka luovuttivat sen sotasaaliina Suomen valtion käyttöön nimellä S/S Merkur.
S/S Merkur kuljetti maalis-huhtikuun vaihteessa 1919 Tanskalaisen vapaaehtoiskomppanian Kööpenhaminasta Hankoon. Alusta ohjasi merikapteeni Ilmari Jokinen.
S/S Merkur toi tammikuussa 1920 selluloosa- ja paperlastin Prestonin satamaan. Laiva lähti 9. toukokuuta kivihiililastissa Barryn satamasta Cardiffin läheltä kohti Las Palmasia. Laiva törmäsi espanjalaisen höyrylaivaan Castro Aleniin ja kallistui ja upposi sen jälkeen. Merkurin miehistö pelastui ja heidät kuljetettiin kutterilla Cardiffiin, espanjalaislaiva saattoi jatkaa matkaansa Newportiin. Matalaan veteen uponnut Merkurin hylky jäi osaksi näkyviin ja sen nostamista alettiin valmistella. Kesken nostotöiden englantilainen höyrylaiva Zelo joka oli tulossa Bilbaosta rautamalmilastissa törmäsi Merkurin hylkyyn sumussa 19. syyskuuta 1920 ja upposi Merkurin hylyn viereen. Nostotyöt lopetettiin tämän jälkeen ja Merkurin uppoamispaikka merkittiin poijulla.
Venäjän kansanäänestykset miehitetyillä Ukrainan alueilla 2022

Äänestyslappu Donetskin alueen kansanäänestyksestä
Venäjä järjesti 23.–27. syyskuuta 2022 kansanäänestykset sen helmikuussa aloittamassa hyökkäyksessä Ukrainaan valtaamillaan Donetskin, Luhanskin, Hersonin ja Zaporižžjan alueilla siitä, tulisiko alueet liittää Venäjään. Yleisen arvion mukaan tulokset oli päätetty etukäteen. Vaaliviranomaisten mukaan Venäjään liittymistä kannatti Donetskissa yli 99 prosenttia, Luhanskissa yli 98 prosenttia, Hersonissa yli 87 prosenttia ja Zaporižžjassa yli 93 prosenttia äänestäneistä.
Äänestykset eivät noudattaneet Ukrainan lakia tai kansainvälisiä säädöksiä, niihin ei päästetty riippumattomia vaalitarkkailijoita ja merkittävä osa alueiden väestöstä oli paennut Venäjän hyökkäystä. Lisäksi ukrainalaisten mukaan ihmisiä on muun muassa uhkailtu, viety väkisin äänestämään, kielletty poistumasta alueilta ennen äänestysten päättymistä ja uhattu ottaa vangiksi, jos he eivät äänestä.
Seuraukset

Kansanäänestysten seurauksena Ukrainan presidentti Volodymyr Zelenskyi ilmoitti, että Ukraina ei aio neuvotella Venäjän kanssa.
Jopa Kiina, joka oli ollut Venäjän hyökkäyksen alkamisesta lähtien sen läheisin liittolainen, kommentoi kansanäänestyksiä kriittisesti.
Seuraukset > Lisäpakotteet

Euroopan unioni ilmoitti lisäävänsä pakotelistalleen henkilöitä, jotka olivat vastuussa kansanäänestysten järjestämisestä. Yhdysvallat lisäsi pakotteita Venäjän puolustusteollisuudelle ja venäläisviranomaisille mukaan lukien muun muassa loput valtioduuman jäsenet. Myös Yhdistynyt kuningaskunta määräsi lisää pakotteita.
Seuraukset > Alueiden liittäminen Venäjään

Venäjän johdon odotettiin käyttävän kansanäänestysten tuloksia oikeutuksena alueiden liittämiselle Venäjään. Venäläinen Vedomosti arvioi äänestyksen päättymispäivänä, että Venäjä saattaa liittää miehittämänsä neljä aluetta ja Krimin itseensä yhdeksänneksi federaatiopiirikseen. Venäjän tulkinnan mukaan sen vuodesta 2014 miehittämä Krim kuuluisi jo eteläiseen federaatiopiiriin.
Venäjän presidentti Vladimir Putin ja neljän alueen Venäjän tukemien nukkehallitusten johtajat allekirjoittivat 30. syyskuuta sopimukset, joilla alueet liitetään Venäjään. Valtioduuma hyväksyi ja ratifioi liittymissopimukset 3. lokakuuta yksimielisesti. Jokaisesta neljästä alueesta äänestettiin erikseen ja jokaisessa äänestyksessä liittymisen puolesta äänestäneitä oli tulostaulun mukaan enemmän kuin äänestäjiä.
Aiheesta muualla

Kuvia tai muita tiedostoja aiheesta Venäjän kansanäänestykset miehitetyillä Ukrainan alueilla 2022 Wikimedia Commonsissa
Alueet, jotka Venäjä ilmoitti liittävän itseensä. Krimin Venäjä anneksoi jo aiemmin.
Miesflunssa

"Miesflunssa" on arkikielen termi, jolla naljaillaan miesten liioittelevan flunssaoireitaan. Tutkimusten mukaan miehet eivät kuitenkaan valita samanlaisista taudeista enempää kuin naiset, vaan heillä on heikompi vastustuskyky ja siksi influenssan ja koronapandemian kaltaiset sairaudet ovat heillä rajumpia ja vaarallisempia. Miesten infektiokuolleisuus on korkeampi. Kalliita ja laajoja satunnaisseurantatutkimuksia aiheesta ei ole vaivauduttu tekemään.
Naishormoni estrogeeni vahvistaa vastustuskykyä ja mieshormoni testosteroni näyttää heikentävän sitä. Syynä voivat olla erilaiset lisääntymisstrategiat sukupuolten evoluutiossa.
Alkuperä ja kulttuuriset vaikutukset

Termin "miesflunssa" (engl. man flu) uskotaan saaneen alkunsa 1990-luvulta. Varhaisin tunnettu käyttö löydettiin Usenet-uutisryhmässä misc.health.diabetes vuonna 1999 lähetetystä viestistä, Oxford English Dictionary dokumentoi. Sittemmin termi sai tunnustusta populaarikulttuurissa ja siitä on keskusteltu miesten hengitystiesairauksien kokemien oireiden vakavuuden kokemista.
Käsite "miesinfluenssa" on herättänyt kiistaa, erityisesti Bootsin mainoksesta, jonka tunnuslause oli "kun hän (mies) on sairas eikä sinulla ole aikaa olla - hanki flunssa- ja flunssatuotteita vain 99 pennillä Bootsista."   Tämä mainos käynnisti keskustelun sukupuolistereotypioista ja sairauskäsityksistä populaarikulttuurissa.
Tieteellinen tutkimus

Tutkimukset ovat tuottaneet tarkempia näkemyksiä sukupuolen, hormonien ja immuunivasteiden välisestä vuorovaikutuksesta. Cambridgen yliopiston tutkijoiden mukaan evoluutiotekijät ovat saattaneet saada naiset kehittämään vahvemman immuunijärjestelmän kuin miehet erilaisten lisääntymisstrategioiden vuoksi. Lisäksi Queenslandin yliopistossa vuonna 2011 tehty tutkimus viittaa siihen, että naishormonit, kuten estrogeenit, auttavat premenopausaalisia naisia taistelemaan infektioita vastaan. Tämä lisäsuoja menetetään vaihdevuosien jälkeen.
Professori Juhani Knuutin mukaan miesten vakavammista taudeista on riittävästi todisteita solu- ja eläinkokeita myöten. Lisäksi miesten riski joutua sairaalaan tai kuolla on suurempi. Silti miehet eivät hakeudu hoitoon yhtä herkästi kuin naiset. Naiset ovat flunssissa työkyvyttömiä puolitoistapäivää, miehet kolme.
Tieteellinen tutkimus > 2017 BMJ:n lääketieteellinen katsaus

The BMJ :n joulun 2017 numerossa katsaus olemassa oleviin tutkimuksiin tuo esiin merkittäviä eroja immuunivasteessa ja influenssan tuloksissa miesten ja naisten välillä. Epidemiologiset tiedot osoittivat, että miehillä saattaa olla suurempi riski joutua sairaalaan ja kuolla influenssaan kuin naisilla. Hongkongin kausi-influenssaa koskevat tiedot vuosilta 2004–2010 osoittivat korkeamman riskin joutua sairaalaan aikuisilla miehillä. Yhdysvaltalainen havainnointitutkimus vuosina 1997–2007 raportoi influenssaan liittyvien kuolemien lisääntyneen miesten keskuudessa, vaikka otettaisiin huomioon mm. kuten sydänsairaus, syöpä, krooninen hengityselinten sairaus ja munuaissairaus.
Influenssarokotusta koskevat tutkimukset viittaavat siihen, että naiset saattavat reagoida rokotuksiin paremmin kuin miehet, heillä on enemmän paikallisia (iho) ja systeemisiä (koko kehon) reaktioita ja heillä on parempi vasta-ainevaste.  Miesten testosteronitasojen havaittiin mahdollisesti vaikuttavan heidän vasteeseensa influenssarokotukseen, ja miehillä, joilla on korkeimmat tasot, on taipumus alhaisempaan vasta-ainevasteeseen. Tämä alhaisempi vaste voi myötävaikuttaa siihen, että rokotetut miehet saavat sairaudesta vakavampia oireita kuin naiset, koska he eivät ehkä reagoi rokotuksiin yhtä tehokkaasti.
Lisäksi influenssatartunnan saaneiden nenäsolujen koeputkitutkimukset kertoivat naishormoni estradiolin roolista. Altistuminen estradiolille vähensi immuunivastetta naisten soluissa, mutta ei miesten soluissa. Hoito antiestrogeenilääkkeillä torjui tämän vaikutuksen. Koska flunssan oireet johtuvat suurelta osin kehon immuunireaktiosta, naisten heikentynyt immuunivaste voi johtaa lievempiin oireisiin.
Vaikutukset terveydenhuoltoon

"Miesflunssan" käsitteellä on merkittäviä vaikutuksia terveydenhuoltoon, erityisesti terveydenhoidon tasapuolisen saatavuuden varmistamisessa ja sairauksiin liittyvien väärinkäsitysten kumoamisessa. Tutkimukset osoittavat, että miehet ovat vähemmän taipuvaisia hakeutumaan lääkärin hoitoon, kun he voivat huonosti, ja he voivat vähätellä oireitaan. On erittäin tärkeää omaksua näyttöön perustuvia sukupuolisensitiivisiä lähestymistapoja lääketieteessä diagnosoinnin ja hoidon tehostamiseksi. Stereotyyppiset kuvaukset miehistä heikkoina tai liioittelevina potilaina voivat estää heitä hakemasta lääketieteellistä apua, mikä tuottaa myrkyllistä maskuliinisuutta.
Lääketieteen tohtori, professori Juhani Knuutin mukaan ehkä miesten ei sallita valittavan sairauksistaan yhtä lailla kuin naisten, ja siksi yhteiskunta reagoi siihen "miesflunssavähättelyllä".
LATAM Brasil

| LATAM Brasil |
| --- | --- |

 IATA: JJ  –  ICAO: TAM 
Kutsukoodi:  TAM
Perustettu:  1961
Laivaston koko:  117 (+90 tilauksessa)
Kohteiden määrä:  63
Emoyhtiö:  LATAM Airlines Group
Kotipaikka:  São Paulo
Kanta-asiakasohjelma:  Fidelidade
Allianssi:  Star Alliance (2010–2014) Oneworld (2014–2020)
Yhtiön sivut:  www.latam.com
Olympiatuli saapuu Brasiliaan LATAM Brasilin Boeing 767-300ER-koneella.
TAM Linhas Aéreasin Boeing 777-300ER.
LATAM Brasil (vuoteen 2016 TAM Linhas Aéreas) on LATAM Airlines Groupiin kuuluva brasilialainen vuonna 1961 perustettu lentoyhtiö, jonka kotikenttä sijaitsee São Paulossa. Se on maan suurin kotimaan- ja ulkomaanlentoja lentävä yhtiö.
LATAM Brasil on listattu Bovespaan ja New Yorkin pörssiin nimellä "TAM".
TAM Linhas Aéreas ja chileläinen LAN Airlines yhdistyivät vuonna 2012 muodostaen LATAM-yritysryhmän. Vuonna 2015 ilmoitettiin, että molemmat brändit yhdistetään LATAM-nimen alle.
Laivasto

TAM Linhas Aereasin laivasto huhtikuussa 2016:
27 Airbus A319-100
83 Airbus A320-200
30  Airbus A321-200
03 Airbus A350-900
14  Boeing 767-300ER
10  Boeing 777-300ER
Laivasto > Tilaukset

03 Airbus A319-100
14 Airbus A320-200
22  Airbus A320neo
21  Airbus A321-200
13 Airbus A350-900
12 Airbus A350-1000
06  Boeing 767-300ER
Onnettomuudet

17. heinäkuuta 2007 TAM Linhas Aéreasin lento 3054 Porto Alegresta São Pauloon liukui laskeutuessaan kiitotieltä pois törmäten hangaariin ja bensa-asemaan Congonhas-São Paulon kansainvälisellä lentoasemalla. 199 kuolonuhria (12 ihmistä maassa).
Aiheesta muualla

Kuvia tai muita tiedostoja aiheesta LATAM Brasil Wikimedia Commonsissa
TAM Linhas Aéreas (Arkistoitu – Internet Archive)
Saw II

| Saw II |
| --- | --- |

Ohjaaja:  Darren Lynn Bousman
Käsikirjoittaja:   Darren Lynn Bousman  Leigh Whannell 
Tuottaja:   Gregg Hoffman  Mark Burg  Oren Koules 
Säveltäjä:  Charlie Clouser
Kuvaaja:  David A. Armstrong
Leikkaaja:  Kevin Greutert
Tuotantosuunnittelija:  David Hackl
Pääosat:   Donnie Wahlberg  Franky G  Glenn Plummer  Beverley Mitchell  Dina Meyer  Emmanuelle Vaugier  Erik Knudsen  Shawnee Smith  Tobin Bell 
Valmistustiedot
Valmistusmaa:   Kanada  Yhdysvallat 
Tuotantoyhtiö:  Lionsgate
Levittäjä:  Lionsgate Films Netflix
Ensi-ilta:   2005-10-2626. lokakuuta 2005 (Yhdysvallat)  2006-6-11. kesäkuuta 2006 (Suomi)  
Kesto:  93 minuuttia
Alkuperäiskieli:  englanti
Budjetti:  5 000 000 dollaria
Tuotto:  147 748 505 dollaria
Edeltäjä:  Saw
Seuraaja:  Saw III
Aiheesta muualla
IMDb 
Elonet
AllMovie
Infobox OKNimi-testi OK: 
Saw II on vuonna 2005 ensi-iltansa saanut kanadalais-yhdysvaltalainen kauhuelokuva, jonka on ohjannut Darren Lynn Bousman. Elokuva on jatko-osa vuoden 2004 Saw-elokuvalle.
Elokuva sai ensi-iltansa suurimmassa osassa maailmaa 28. lokakuuta 2005, mutta Australian ensi-ilta viivästyi kahdella kuukaudella.
Juoni

Poliisin ”vasikka” Michael palaa tajuihinsa ja huomaa olevansa kuolemanmaskissa. Hän löytää ääninauhurin ja laittaa sen päälle kuunnellakseen äänitteen. Nauha kertoo, että Michaelin täytyy löytää avain maskin aukaisemiseksi, tai muuten maski sulkeutuu ja siinä olevat naulat tunkeutuvat hänen päähänsä. Röntgenkuva Michaelin päästä paljastaa, että avain on hänen oikean silmänsä takana. Michael pitelee skalpellia hetken silmänsä edessä, muttei kykene irrottamaan silmäänsä. Maski sulkeutuu.
Eric Matthews’n johtama poliisiryhmä saa selville Jigsaw’n piilopaikan ja vangitsee tämän. Syöpä on vienyt sarjamurhaajan voimavaroja, mutta hän on silti onnistunut asettamaan kahdeksan ihmistä tuntemattomassa sijainnissa olevaan taloon, josta ei ole ulospääsyä. Poliisit saavat haltuunsa videokamerakuvaa talosta, ja Eric tajuaa yhden uhreista olevan hänen poikansa Danielin. Talossa on myös Amanda Young, joka tunnetaan ainoana Jigsaw’n ”pelistä” selvinneenä henkilönä. Taloon alkaa virrata hermokaasua, joka tuhoaa kudokset ja aiheuttaa verenvuotoa.
Eric kuulustelee Jigsaw’ta poliisien odottaessa teknistä ryhmää, joka voisi jäljittää talon sijainnin. Jigsaw lupaa Ericin saavan poikansa elävänä takaisin, jos tämä on kärsivällinen ja kuuntelee mitä Jigsaw’lla on kerrottavana. Jigsaw paljastaa, että hän yritti aiemmin itsemurhaa, mutta selviytyi järjestämästään auto-onnettomuudesta ja sai kokea suurta kipua. Hän alkoi kuitenkin arvostaa elämää, ja päätti uhrata loppuelämänsä luodakseen muille samanlaisia kokemuksia.
Suuri osa ”kilpailijoista” saa surmansa tavoitellessaan vastalääkettä, jota on piilotettu ympäri taloa. Xavier-niminen mies tajuaa, että ihmisten niskaan merkityt luvut muodostavat numeroyhdistelmän, joka avaa vastalääkettä sisältävän kassakaapin. Hän saa helposti haltuunsa suuren osan luvuista, mutta Amanda ja Daniel pakenevat löytämäänsä salakäytävään. Tunneli johtaa ensimmäisestä Saw-elokuvasta tuttuun kylpyhuoneeseen. Daniel tappaa Xavierin viiltämällä tämän kurkun auki lattialta löytämällään sahalla.
Eric menettää malttinsa ja pahoinpitelee Jigsaw’n, joka lopulta lupaa viedä Ericin talolle. Eric pakenee Jigsaw’n kanssa poliisiryhmältä ja rientää talolle etsimään Danielia. Hän löytää kylpyhuoneen, mutta joutuu Amandan tainnuttamaksi. Tekninen ryhmä jäljittää talon sijainnin, mutta tajuaa, että videokamerakuva onkin nauhoitettua eli talon tapahtumat ovat tapahtuneet jo aiemmin. Eric todetaan kadonneeksi. Jigsaw’n piilopaikassa oleva kassakaappi aukeaa, ja sen sisällä on happinaamarilla elossa pidetty Daniel. Palatessaan tajuihinsa kylpyhuoneessa Eric tajuaa olevansa kahlittuna jalastaan. Kasettinauhuri paljastaa, että Amanda on Jigsaw’n suojatti, jonka on tarkoitus jatkaa tämän elämäntyötä.
Näyttelijät

| 0 | 1 | 2 |
| --- | --- | --- |
|  Donnie Wahlberg  | … |  Eric Matthews   |
|  Tobin Bell  | … |  Jigsaw   |
|  Shawnee Smith  | … |  Amanda Young   |
|  Erik Knudsen  | … |  Daniel Matthews   |
|  Franky G  | … |  Xavier Chavez   |
|  Emmanuelle Vaugier  | … |  Addison Corday   |
|  Dina Meyer  | … |  Allison Kerry   |
|  Lyriq Bent  | … |  Daniel Riggs   |
|  Tim Burd  | … |  Obi Tate   |
|  Glenn Plummer  | … |  Jonas Singer   |
|  Beverley Mitchell  | … |  Laura Hunter   |
|    | … |     |
|  Tony Nappo  | … |  Gus Colyard   |
|  Noam Jenkins  | … |  Michael Marks   |
Aiheesta muualla

Saw-elokuvien virallinen kotisivu (Arkistoitu – Internet Archive)
-elokuvasarja
| --- | --- |
Elokuvat:  Saw-lyhytelokuva (2003) • Saw (2004) • Saw II (2005) • Saw III (2006) • Saw IV (2007) • Saw V (2008) • Saw VI (2009) • Saw VII 3D (2010) • Jigsaw (2017) • Spiral (2021) • Saw X (2023) 
Näyttelijät:  Tobin Bell (Jigsaw) • Shawnee Smith (Amanda Young) • Costas Mandylor (Mark Hoffman) • Betsy Russell (Jill Tuck) • Donnie Wahlberg (Eric Matthews) • Danny Glover (David Tapp) • Cary Elwes (Lawrence Gordon) • Leigh Whannell (Adam Stanheight) • Lyriq Bent (Daniel Rigg) • Dina Meyer (Allison Kerry) • Michael Emerson (Zep Hindle) • Ken Leung (Steven Sing)
Videopelit:  Saw  • Saw II: Flesh & Blood
30-Second Bunnies Theatre

30-Second Bunnies Theatre on yhdysvaltalainen Webby-palkittu flash-animaatiosarja, jossa jokaisessa jaksossa parodioidaan eri elokuvia, paitsi että ne on tiivistetty 30 sekuntiin ja ihmiset on korvattu jäniksillä. Animaatiot on tuottanut Angry Alien Productions.
Sarja teki debyytin vuonna 2004, jolloin nettisivujen luoja Jennifer Shiman aikoi luoda huumorinettisivun. Shiman loi parodiaversion elokuvasta Manaaja tiivistäen sen 30 sekuntiin ja korvaten ihmiset jäniksillä. Siitä tuli suuri hitti, joten Shiman ja yhtiö loivat muita "30 sekunnin puputeatteriversioita". Vuonna 2005 yhtiö antoi Starz!-yhtiölle tehtävän luoda lisää lyhyitä puputeatterielokuvia. He tekivät parodian elokuvasta Tähtien sota 16. huhtikuuta vuonna 2005. Lisäksi he tekivät parodian myös suositusta komediasta Borat, mikä julkaistiin 16. tammikuuta 2007.
Angry Alien Productions alkoi julkaista jaksoja DVD:lle 20. lokakuuta 2009. Keväällä 2015 tuotantoyhtiö ilmoitti lopettavansa uusien animaatioiden tekemisen toistaiseksi.
Julkaistut jaksot

Kuuluisia elokuvia, joista sarjassa on jo tehty parodia
| --- | --- |
 Alien – kahdeksas matkustaja (1979)  The Big Chill (1983)  Black Christmas (1974)  Blade Runner (1982)  Borat (2006)  Brokeback Mountain (2005)  Latvasta laho (1980)  The Cabin in the Woods (2012)  Casablanca (1942)  Cannibal Holocaust (1980)  Joulupuu on kärvennetty (1989)  A Christmas Story (1983)  Die Hard – vain kuolleen ruumiini yli (1988)  Manaaja (1973)  Evil Dead II (1987)  Fight Club (1999)   The Freaks (1932)  Freddy vs. Jason (2003)  Mafiaveljet (1990)  Godzilla (1954)  Grindhouse (2007)  Kauna (2004)  Halloween (1978)  Harry Potter, (kaksiosainen kokoelma) (2001-2007)  Hellraiser (1987)  Hobo with a Shotgun (2011)  Highlander – kuolematon (1986)  The Human Centipede (2010)  Ihmeellinen on elämä (1946)  Ihmemaa Oz (1939)  Ihmissusi (1941)  James Bond montaasi (1962–2006)  Tappajahai (1975)  Jurassic Park (1993)  Kill Bill (molemmat osat) (2003–2004)  King Kong (1933)  Kärpänen (1986)  The Last Excorcism (2010)   Linnut (1963)  Pingviinien matka (2005) :  My Dinner With Andre (1981)  Dynamiitti Napoleon (2004)  Elävien kuolleiden yö (1968)  Menetetty maa (2007)  The Monster Squad (1987)  Kellopeliappelsiini (1971)  Konttorirotat (1999)  Pirates of the Caribbean (kaikki 3 osaa) (2003, 2006 & 2007)  Pulp Fiction – tarinoita väkivallasta (1994)  Kadonneen aarteen metsästäjät (1981)  Paluu tulevaisuuteen (1985)  Reservoir Dogs (sensuroitu ja sensuroimaton versio) (1992)  Riivattu (2011)  Ring (2002)  Rocky (1976)  The Rocky Horror Picture Show (1975)  Rudolph the Red-Nosed Reindeer (1964)  Saw (2004)  Scream (1996)  Sixteen Candles (1984)  Hohto (1980)  Snakes on a Plane (2006)  Spider-Man (kaikki 3 osaa) (2002, 2004 & 2007)  Star Trek II: Khanin viha (1982)  Tähtien sota (1977)  Superbad (2007)  Suspiria (1977)  Teeth (2007)  Teräsmies (1978)  Texasin moottorisahamurhat (2003)  30 päivää kaamosta (2007)  Titanic (1997)  Maailmojen sota (1953)  Top Gun (1986)  Trick ´r Treat (2007)  Tucker & Dale vs. Evil (2010)  Tuulen viemää (1939)  Twilight – Houkutus (2008)  Twilight - Uusikuu (2009)  Kevin Spacey's Life in 30 Seconds (2014)
Kissarutto

| Kissarutto |
| --- | --- |

Virusten luokittelu
Kunta::  Virus
Heimo::  Parvoviridae
Alaheimo::  Parvovirinae
Suku::  Protoparvovirus
Laji::  Carnivore protoparvovirus 1
Katso myös
   Kissarutto Wikispeciesissä   Kissarutto Commonsissa 
Infobox OKNimi-testi OK: 
Kissarutto (Carnivore protoparvovirus 1) on kissoissa esiintyvä tartuntatauti. Se on erittäin tarttuva, ja sen itämisaika on 2–10 vuorokautta. Kissa, jolla on todettu tai epäillään kissaruttoa, tulisi eristää muista kissoista. Tauti tarttuu eritteiden kautta, ja syntymättömät pennut voivat saada sen emoltaan. Sikiössä parvovirus voi aiheuttaa pikkuaivojen vajaakehitystä. Sairastuneesta kissasta tulee ruokahaluton ja apaattinen, ja se alkaa oksennella ja ripuloida, mikä johtaa kissan kuivumiseen. Kuolleisuus tautiin on suuri, ja ainoa keino tautia vastaan on rokottaminen. Mikäli kissa selviytyy taudista hengissä, se saa siihen elinikäisen immuniteetin.
Aiheuttaja

Kissaruton aiheuttaja on parvoviruksiin kuuluva kissaruttovirus (FPLV, Feline Panleucopenia Virus). Se on hyvin ympäristöolosuhteita ja kemikaaleja kestävä vaipaton DNA-virus, joka säilyy kuukausia tartuntakykyisenä viruksella saastuneessa ympäristössä. Sairastuneet eläimet erittävät sitä runsaasti ulosteissaan. Virus tarttuu helposti, ja tartunnalle alttiit eläimet saattavat saada tartunnan saastuneesta ympäristöstä jopa puhdistuksen ja desinfektion jälkeen.
Tartunta

Kissaruttovirus leviää sairaan kissan ulosteiden välityksellä ja tarttuu suun kautta. Virus lisääntyy ensin nenänielussa ja leviää sitten verenkierron välityksellä lähes kaikkialle kissan elimistöön. Viruksen lisääntyminen vaatii aktiivisesti jakautuvaa solukkoa. Virus iskee muun muassa immuunijärjestelmän soluihin, mistä on seurauksena immuunivajavuus. Lymfosyyttien määrän lasku voi johtua suoraan niiden tuhoutumisesta ja epäsuorasti niiden vaeltamisesta kudoksiin. Luuydin on myös viruksen kohteena, mikä selittää taudille tyypillisen valkosolujen määrän dramaattisen laskun.
Oireet

Kissaruton tyypillinen oire on ripuli, joka johtuu suolistonukan vaurioitumisesta viruksen tuhotessa suolen pintasolukkoa. Virus lisääntyy nopeasti jakautuvissa suolen sisäpinnan soluissa. Samanaikainen muu virusinfektio, kuten kissan koronavirus, saattaa pahentaa tautia entisestään.
Kissarutto voi tarttua kaikenikäisiin kissoihin. Pennut ovat tartunnalle kaikkein herkimpiä, ja niillä tauti on myös vakavin – yli 90 % tartunnan saaneista menehtyy.
Kohdussa tai pian syntymän jälkeen saatu infektio voi vaikuttaa keskushermostoon johtaen pikkuaivojen vaurioitumiseen, joka ilmenee liikehäiriöinä, esimerkiksi haparoivana liikkumisena, kaatuiluna ja tärinänä.
Diagnoosi

Kissarutto voidaan todeta osoittamalla virus ulosteesta kaupallisilla pikatesteillä. Näiden testien herkkyys ja tarkkuus on riittävä verrattuna PCR-testaukseen tai perinteiseen viruksen eristämiseen ja viljelyyn soluviljelmissä. Seerumin vasta-aineita voidaan osoittaa erilaisilla serologisilla testeillä.
Hoito

Käyttökelpoista spesifistä eli valikoivaa hoitoa ei ole tarjolla, joten sairaan kissan hoito perustuu sen elintoimintojen tukemiseen ja sekundaaristen eli toissijaisten bakteeritulehdusten torjuntaan. Suonensisäinen nesteytys, jolla pyritään korjaamaan ripulin aiheuttamat neste- ja suolatasapainon häiriöt, on tärkein oireenmukainen hoito. 
Suolenseinämän vakava vaurioituminen virusinfektion eli tulehduksen seurauksena voi johtaa siihen, että suolensisällön bakteerit pääsevät tunkeutumaan verenkiertoon. Tämä voi helposti aiheuttaa verenmyrkytyksen, koska sairaan kissan immuunijärjestelmä on myös viruksen runtelema. Verenmyrkytyksen ennaltaehkäisyyn käytetään antibioottihoitoa, joka annetaan usein suonensisäisesti.
Ennaltaehkäisy

Koska kissarutto on usein vakava ja virus on niin yleinen ja kestävä ympäristössä, kaikkien kissojen rokottamista sitä vastaan suositellaan vahvasti. Sisäkissatkaan eivät ole suojassa tartunnalta, koska virus voi siirtyä sisätiloihin esimerkiksi omistajan kengissä.
Aiheesta muualla

Suomen Kissaliiton sivut (Arkistoitu – Internet Archive)
Kissamaailma (Arkistoitu – Internet Archive)
Juhani Salokannel

| Juhani Salokannel |
| --- | --- |

Henkilötiedot
Syntynyt: 28. kesäkuuta 1946 (ikä 78) Mikkeli
Kansalaisuus:  Suomi
Ammatti:  kirjailija, suomentaja
Kirjailija
Äidinkieli: suomi
Esikoisteos:  Vieraalla maalla, novelleja
Palkinnot
 Suuren Suomalaisen Kirjakerhon tunnustuspalkinto (1987)  Valtion kirjallisuuspalkinto (1987)  WSOY:n kääntäjäpalkinto (1992) 
Aiheesta muualla
Löydä lisää kirjailijoitaKirjallisuuden teemasivulta
Juhani Salokannel (s. 28. kesäkuuta 1946 Mikkeli) on suomalainen kirjailija, suomentaja ja Parnasson entinen päätoimittaja.